kardosdrur/scandi-wiki huggingface dataset:
J. Robin Warren

John Robin Warren (født 11. juni 1937 i Adelaide) er en australsk fysiolog.

Warren opdagede i 1979 sammen med Barry Marshall bakterien helicobacter pylori, som er hovedårsagen til mavesår. For denne opdagelse modtog de to forskere i 2005 Nobelprisen i medicin.

Externe henvisninger 
 Nobelprize.org, Nobelprisen i fysiologi eller medicin 2005
 Nobelprize.org, Robin Warren – selvbiografi

Nobelprismodtagere i medicin
Videnskabsfolk fra Australien
Fysiologer
Heroon

Heroon (af gr. heros 'helt') var i antikkens Grækenland en helligdom for en heros, oprindelig
hans grav eller et derover bygget kapel eller
lignende, senere ofte et fuldstændigt tempel som
for en guddom.

Eksempler er Pandions Heroon på
Akropolis, Pelops-helligdommen i Olympia og
"Filippeion" (340—30 f. Kr.) samme sted; bedst
bevaret er heroon i Gjølbaschi i Lilleasien. Oprindelig skulle
indgangen, modsat gudernes templers, være fra vest.

Referencer

Kilde 
 Opslag af museumsinspektør H.A. Kjær i Salmonsens Konversationsleksikon, bd. 11, s. 342

Eksterne henvisninger 

 Opslag i Den Store Danske, DSD

Antikkens græske arkitektur
Always on My Mind

"Always on My Mind" er en amerikansk countrysang, skrevet af Johnny Christopher, Mark James og Wayne Carson Thompson. 

Sangen er oprindeligt indspillet af Brenda Lee, men er sidenhen kopieret i et utal af versioner, hvor Elvis Presleys er den bedst kendte, men hvor også Pet Shop Boys (1987) og Willie Nelsons (1982) indspilninger har markeret sig. I 1983 fik Willie Nelson en Grammy Award for Best Male Country Vocal Performance for sin version af sangen.

Elvis Presleys version 
Elvis Presley indspillede sin version af "Always On My Mind" den 29. marts 1972. Sangen blev udsendt som B-side på en single, hvor A-siden var Separate Ways. Pladen blev et hit, hvor det viste sig, at det især var B-siden, der blev populær. Dette medførte, at da den kort tid efter blev lanceret i Europa var der byttet om på A- og B-siderne.

"Always On My Mind" er også med i hans sidste film Elvis On Tour, ligeledes fra 1972. "Always on My Mind" findes endvidere på CD'en 2nd To None, som blev udsendt af RCA i 2003 som en naturlig opfølger på forrige års succesudgivelse ELV1S 30 #1 HITS.

Presleys succes med "Always On My Mind" medførte, at Brenda Lees oprindelige version kom på country-hitlisterne i slutningen af 1972.

Teksten 
Den enkle, men gribende, tekst er således:

 Maybe I didn't treat you quite as good as I should have, 
 Maybe I didn't hold you quite as often as I could have, 
 Little things I should have said and done, 
 Well, I just never took the time. 

 You were always on my mind, 
 You were always on my mind. 

 Maybe I didn't hold you all those lonely, lonely times, 
 And I guess I never told you, I'm so happy that you're mine, 
 If I made you feel second best, 
 Girl, I'm so sorry, I was blind. 

 You were always on my mind, 
 You were always on my mind, 

 Tell me, tell me that your sweet love hasn't died, 
 Give me, give me one more chance to keep you satisfied, 
 If I made you feel second best, 
 Girl, I'm so sorry, I was blind. 

 You were always on my mind, 
 You were always on my mind.

Andet 
Over 30 år efter udgivelsen var Elvis Presleys version en af de officielle sange ved WM i fodbold i 2006 og er at finde på den compilation, Voices from the FIFA World Cup, der blev udsendt ved denne lejlighed.

Referencer 

Elvis Presley-sange
Popsange
Sange fra 1972
Pet Shop Boys
Lapis Niger

Lapis Niger er et næsten kvadratisk område i Forum Romanum i Rom belagt med sort marmor beskyttet af en metalballustrade.
Lapis Niger er muligvis lagt af Julius Caesar eller Sulla ved omlægning af Forum Romanum og Comitium. 
I antikken ansås stedet sædvanligvis for at være Romulus grav, og havde således stor symbolsk betydning.

Den blev gravet frem i slutningen af 1800-tallet. Man fandt et alter og en stenblok med den ældste kendte indskrift på latin fra omkring 500-tallet f.Kr.  Teksten er beskadiget og svær at tolke, men synes at indeholde en advarsel mod at vanhellige stedet, og der tales om en konge. Der er ikke fundet nogen grav, måske drejer det sig om en såkaldt "heroon" af den type som fandtes i græske byer, det vil sige en kultplads for byens grundlægger.

Eksterne henvisninger 

  Lapis Niger på Wikisource  

 Forum Romanum, tekst, billeder og rekonstruktioner af bl.a. Lapis Niger, Rostra, Curia og "Base dei decennalia" (en), fra AncientWorlds.net
 Lapis Niger og Romulus' grav, Christian Hülsen, 1906  – Tekst og billeder

Noter

Bygninger, konstruktioner og anlæg i Rom
Barry J. Marshall

Barry James Marshall (født 30. september 1951 i Kalgoorlie, Western Australia) er en australsk læge og professor i klinisk mikrobiologi ved University of Western Australia. Han er mest kendt for sin opdagelse af, at bakterien Helicobacter pylori giver mavesår. For dette arbejde modtog han i 2005 Nobelprisen i medicin sammen med sin kollega J. Robin Warren.

Eksterne henvisninger 
 Nobelprize.org, Nobelprisen i fysiologi eller medicin 2005
 Nobelprize.org, Barry Marshall – selvbiografi

Nobelprismodtagere i medicin
Videnskabsfolk fra Australien
Læger fra Australien
Australiere i 1900-tallet
Australiere i 2000-tallet
Iben Høgh-Pedersen

Iben Høgh-Pedersen (født 14. august 1990 i Nørhald) er en dansk atlet som er medlem af Randers Freja. 

Iben Høgh-Pedersen vandt som 16-årig i 2006 DM i stangspring med 3,95 m, i de følgende fire år blev der lagt 9 cm til den personlige rekord, men 18. juli 2010 i Halmstad i Sverige tog hendes udvikling et stort spring opad, da hun tre gange forbedrede sin personlige rekord (PR). Først 4,02 derefter 4,12 og så 4,19 m. Det sidste var ikke blot nyt dansk årsbedste for 2010, men også over B-kravet til EM i Barcelona (4,15 meter). Idet Caroline Bonde Holm vinteren 2010 satte dansk rekord indendørs med 4,33 meter og dermed klarede A-kravet, blev det imidlertid ikke til noget EM i denne omgang.

Med 4,21 satte Høgh-Pedersen personlig rekord ved spring og sprintstævnet i Marselisborghallen 8 februar 2012, efter hun først satte inde-PR med 4,15 meter i første forsøg, for derefter at springe 4,21, én cm højere end hendes PR udendørs.

Høgh-Pedersens kæreste er trespringeren Peder Pawel Nielsen.

Internationale ungdomsmesterskaber 
 2009 JEM Stangspring uden resultat kval:3,90
 2007 U20-NM Stangspring 6. plads 3,46 
 2007 UVM Stangspring 12. plads 3,80 
 2007 Ungdoms-OL Stangspring 9. plads 3,50 
 2006 U20-NM Stangspring 4. plads 3,68  
 2006 JVM Stangspring 21. plads 3,80 
 2005 U20-NM Stangspring  3,66

Danske mesterskaber 
  2012 Stangspring-inde 4,15
  2011 Stangspring-inde 4,05
  2010 Stangspring-inde 4,05 
  2009 Stangspring 3,95
  2009 Stangspring-inde 3,70
  2008 Stangspring 3,75
  2008 Stangspring-inde 3,70
  2007 Stangspring 3,75 
  2007 Stangspring-inde 3,90 
  2006 Stangspring 3,95 
  2006 Stangspring-inde 3,80

Eksterne henvisninger 

 Statletik-profil Iben Høgh-Pedersen
 IAAF-profil Iben Høgh-Pedersen

Stangspringere fra Danmark
Atleter fra Randers Freja
Ruds Vedby Pastorat

Ruds Vedby Pastorat (tidligere Ruds Vedby-Reerslev-Buerup Pastorat) er et pastorat i Ringsted-Sorø Provsti, Roskilde Stift, Sorø Kommune, Region Sjælland.  

Pastoratet lå tidligere i  Dianalund Kommune, Kalundborg Provsti, Vestsjællands Amt. Eneste sogn efter omlægning er Ruds Vedby Sogn med sognepræst Marianne Lekven Agerholm (2010).

Eksterne oplysninger
 Oplysninger om pastoratet fra Kirkehistorie.dk, gældende til år 2000, da det hørte under Kalundborg Provsti 
 Sogneoplysninger , eneste sogn i pastoratet
 Oplysning om sognepræst 

Pastorater i Roskilde Stift
Sünde

Sünde er det tredje album fra det tyske NDH-band Eisbrecher. Albummet opnåede stor succes, især i USA med singlen "Kann Denn Liebe Sünde Sein" i spidsen. Albummet udkom 18. juli 2008, og det opnåede en tredjeplads på den tyske alternative hitliste.

Sange på albummet 

 "Kann denn Liebe Sünde sein?"
 "Alkohol"
 "Komm süsser Tod"
 "Heilig"
 "Verdammt sind"
 "Die durch die Hölle gehen"
 "Herzdieb"
 "1000 Flammen"
 "This is Deutsch"
 "Zu sterben"
 "Mehr Licht"
 "Kuss"

Album fra 2008
Kann denn Liebe Sünde sein?

"Kann denn Liebe Sünde sein?" er det første af to singleudspil fra det tyske band Eisbrechers tredje album Sünde. Nummeret fik stor succes i USA og opnåede en attendeplads på den tyske alternative hitliste.

Singler fra 2008
Sange fra Tyskland
Peter Tamm Julius Benzon-Buchwald

Peter Tamm Julius Benzon-Buchwald(t) (17. august 1821 i København – 28. februar 1877 i København) var en dansk nationaløkonom og professor.

Han var søn af H.C.F. Benzon-Buchwald (afskediget premierløjtnant) og Maria Magdalene f. Tamm og blev student fra Metropolitanskolen 1840. Efter at have taget juridisk eksamen (1845) blev han volontær i det daværende Rentekammer, hvor han avancerede til fuldmægtig. 1856 efter forudgående konkurrence professor ved Københavns Universitet i nationaløkonomi og statistik. 1862 blev han chef for Revisionsdepartementet, i hvilken stilling han døde 1877.

Han blev gift 1. gang 1849 med Andreasine Cæcilie Benzon (4. januar 1822 – 28. april 1853 (datter af kammerjunker H. Benzon), 2. gang 1855 med Henriette Hendriksen (død 1. juni 1873). Benzon-Buchwald var medstifter af livsforsikringsselskabet «Hafnia», af hvis direktion han var medlem, og af Landmandsbankens første bestyrelse. Nogen betydelig rolle som nationaløkonomisk forfatter har Benzon-Buchwald ikke spillet, men har dog ved enkelte lejligheder leveret velskrevne bidrag til spørgsmål, der stod på dagsordenen (1867 om beskatningsforholdene, 1872 om guldmøntsystemet). 1866 blev han Ridder af Dannebrog.

Han er begravet på Assistens Kirkegård.

Noter

Kilder 
 Harald Westergaard, "Benzon-Buchwald, Julius Peter Tamm", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 

Nationaløkonomer fra Danmark
Professorer fra Københavns Universitet
Embedsmænd fra Danmark
Danskere i 1800-tallet
Riddere af Dannebrog
Peter Tamm Julius
Peter Tamm Julius
Personer fra København
Departementschefer
Personer i Dansk Biografisk Leksikon
Forsikringsdirektører fra Danmark
Statistikere fra Danmark
Studenter fra Metropolitanskolen
Henri af Luxembourg

Storhertug Henri af Luxembourg (Henri Albert Gabriel Félix Marie Guillaume; født 16. april 1955) er storhertug af  Luxembourg siden 7. oktober 2000.

Han er søn storhertug Jean af Luxembourg og storhertuginde Joséphine-Charlotte. Han efterfulgte sin far som storhertug ved dennes abdikation i år 2000.

Storhertug Henri er gift med storhertuginde Maria Teresa af Luxembourg, med hvem han har fem børn. Han tilhører fyrstehuset Bourbon. Henri er fætter til Kong Philippe af Belgien og halvfætter til Kronprins Haakon af Norge.

Biografi 

Henri blev født den 16. april 1955 på Betzdorf Slot i det østlige Luxembourg som det andet barn og ældste søn af storhertug Jean af Luxembourg og storhertuginde Joséphine-Charlotte (født prinsesse Joséphine-Charlotte af Belgien). Hans fars forældre var storhertuginde Charlotte af Luxembourg og prins Felix af Bourbon-Parma, mens hans mors forældre var kong Leopold 3. af Belgien og prinsesse Astrid af Sverige. Hans faddere var fyrst Albert af Liège, den senere kong Albert 2. af Belgien (hans morbror), og Marie Gabrielle lensgrevinde Holstein-Ledreborg (hans faster).

Han har fire søskende, en storesøster, prinsesse Marie-Astrid, og tre yngre søskende: prins Jean, prinsesse Margaretha og prins Guillaume.

Storhertuginde Charlotte abdicerede den 12. november 1964, da Henri var 9 år gammel. Henris far besteg tronen som storhertug, mens Henri selv blev arvestorhertug.

Henri blev selv storhertug, da hans far abdicerede i år 2000.

Ægteskab og børn 
Henri blev gift 14. februar 1981 med den cubanskfødte Maria Teresa Mestre y Batista-Falla. Parret har fem børn:
 Guillaume af Luxembourg (11. november 1981) – Arvestorhertug siden 2000.
 Félix af Luxembourg (3. juni 1984)
 Louis af Luxembourg (3. august 1986) – gift 2006 med Tessy Antony og har 2 børn.
 Alexandra af Luxembourg (16. februar 1991)
 Sébastien af Luxembourg (16. april 1992)

Anetavle

Dekorationer 
 : Ridder af Elefantordenen (R.E.)  (2003)
 : Kommandør af Storkorset med kæde af Trestjerneordenen ((Le.S.1*.)  (4. december 2006).
 : Storkors med kæde af Sankt Olavs Orden (No.St.O.1.*)  (2011)

Kildehenvisninger

Eksterne henvisninger 

Henri af Luxembourg
Storhertuger af Luxembourg
Riddere af Serafimerordenen
Kommandører af Storkorset af Trestjerneordenen
Storkors med kæde af Sankt Olavs Orden
1. division 2004-05 (fodbold)

Sæson 2004-05 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 31. juli 2004. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Danskfodbold.com .

Målscorere

Referencer 

Fodboldsæson 2004-05
Sæsoner i 1. division (fodbold)
Numsen

(von) Numsen er en uddød dansk adelsslægt (sværd-/brevadel).

Familien Numsen kan føres tilbage Hans Numsen (1613-1652), materialskriver ved Bremerholm, der sikkert stammer fra Hertugdømmet Slesvig og måske er identisk med den Hans Numsen, der 1613 blev døbt i Husum som søn af Numen Ketelsen; i sit ægteskab med Inger Margrethe Vibe (1622-1648) — datter af biskop Mads Jensen Medelfar (1579-1637) — havde han sønnen gehejmeråd, generalmajor Mathias Numsen (1646-1731), der 1688 fik våbenbrev. Hans sønner var generalløjtnant Christian Wilhelm Numsen (1687-1756) og feltmarskal, oversekretær Michael Numsen (1686-1757), der var fader til generalløjtnant Frederik Numsen (1737-1802) og gehejmekonferensråd, overhofmarskal Christian Frederik Numsen (1741-1811), med hvem mandslinjen uddøde, samt til Magdalene Charlotte Hedevig Numsen (1731-1796), gift med gehejmeråd, lensbaron Severin (Søren) Leopoldus Løvenskiold (1719-1776) til baroniet Løvenborg, Maria Numsen (1734-1765), der ægtede gehejmeråd, stiftamtmand, lensgreve Eggert Christopher Knuth (1722-1776) til grevskabet Knuthenborg, og Frederikke Anna Øllegaard Numsen (1732-1809), som var gift med gehejmekonferensråd, amtmand Johan Rudolph Bielke (1746-1813).

Kilder 

 Albert Fabritius, "Numsen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, XXIII, 1906, s. 332-335; XXVIII, 1911, s. 579 f.; XXXII, 1915, s. 609.
 Otto von Munthe af Morgenstierne: Feltmarskal Michael Numsen og hans Tid, 1938.

Adelsslægter fra Danmark
Vilhelm 4. af Luxembourg

Vilhelm 4. (letzeburgsk: Wëllem IV.; ; ) (22. april 1852 – 25. februar 1912) var storhertug af Luxembourg fra 1905 til 1912. Han var søn af storhertug Adolf og sønnesøn af hertug Vilhelm 1. af Nassau.

Biografi

Fødsel og opvækst 
Vilhelm blev født den 22. april 1852 på slottet Biebrich i Wiesbaden i Hertugdømmet Nassau som Arveprins Vilhelm Alexander af Nassau. Han var den ældste søn af Hertug Adolf af Nassau i hans andet ægteskab med Adelheid Marie af Anhalt-Dessau. 

Han tilbragte sin barndom i Nassau, men i 1866 blev Hertugdømmet Nassau annekteret af Kongeriget Preussen, og Vilhelms far mistede sin trone, og familien gik i eksil. Vilhelm gjorde herefter karriere i den østrigske hær.

Arvestorhertug af Luxembourg 
I 1890 arvede Adolf storhertugdømmet Luxembourg. Frem till 1890 havde det været de nederlandske konger, der var storhertuger af Luxembourg. Men eftersom Luxembourg i modsætning til Nederlandene var omfattet af den Saliske lov var det ikke muligt for kvinder at arve tronen. Derfor blev det Adolf, der som nærmeste mandlige arveberettige blev storhertug, da kong Vilhelm 3. af Nederlandene døde uden mandlige arvinger den 23. november 1890. Vilhelm blev herefter arvestorhertug af Luxembourg.

Arvestorhertug Vilhelm giftede sig i 1893 med Maria Anna af Portugal (1861-1942), datter af Kong Mikael 1. af Portugal. Vilhelm og Maria Anna fik seks døtre, men ingen sønner. Ved en grundlovsændring den 10. juli 1907 blev der indført kvindelig arvefølge. De to ældste døtre blev senere regerende storhertuginder fra 1912 til 1964.

Regeringstid 
Storhertug Adolf døde den 17. november 1905, og Vilhelm blev herefter storhertug af Luxembourg som Vilhelm 4. Vilhelm var syg i det meste af sin regeringstid. Den 13. november 1908 indsatte deputeretkammeret Maria Anna som regentinde.

Storhertug Vilhelm døde den 25. februar 1912 på Château de Berg i Colmar-Berg i Luxembourg. Han blev efterfulgt af sin ældste datter Marie-Adélaïde.

Familie 
Vilhelm giftede sig den 21. juni 1893 på Schloss Fischborn nær Zell am See i med Infanta Maria Anna af Portugal, datter af Eks-kong Mikael 1. af Portugal og Prinsesse Adelheid af Löwenstein-Wertheim-Rosenberg.

Børn

Anetavle

Eksterne links 

 Vilhelm 4. på Det luxembourgske storhertughus' hjemmeside

Storhertuger af Luxembourg
Walramiske linje af Huset Nassau
Severin Leopoldus Løvenskiold

Severin (Søren) Leopoldus lensbaron Løvenskiold (31. december 1719 på Bjørntvet – 9. april 1776 på Løvenborg) var en dansk godsejer og en af bygherrerne for Amalienborgpalæerne.

Severin Leopoldus, søn af konferensråd Herman Løvenskiold (1677-1750), optoges 1739 ved sin faders nobilitation i adelstanden, stod 1738-1745 som løjtnant reformé i Fodgarden, blev 1743 justitsråd og 1744 konferensråd. Ved sin faders død arvede Løvenskiold Aggersvold, hvor han hidtil havde boet, Birkholm samt i Norge Holden Jernværk og Ulefos. 1750 opførte han et palæ (Frederik VI's) på Amalienborg, hvilket foranledigede ham til at sælge Ulefos; palæet afhændede han også snart til enkegrevinde Anna Sophie Schack.

1766 oprettede Løvenskiold af Birkholm, der herefter kaldtes Løvenborg, og Vognstrup, som han havde købt efter at have solgt Aggersvold, stamhuset Løvenborg, der 25. november 1773 ophøjedes til et baroni; 22. april samme år var han selv blevet optaget i friherrestanden. 1759 havde han fået Dannebrogordenen. Han døde 9. april 1776 på Løvenborg, hvor hans virksomhed satte varige spor ved de mange kostbare forandringer og forskønnelser, han foretog, især med hensyn til haveanlæg og beplantninger. Han havde giftet sig 9. maj 1749 med Magdalene Charlotte Hedevig Numsen (27. februar 1731 – 10. maj 1795), datter af gehejmeråd Michael Numsen.

Kilder 
 
 Moe, Tidsskrift for den norske Personalhistorie, II, 110 f.
 Danske Herregaarde III: Løvenborg; XVIII: Vognstrup.
 Danmarks Adels Aarbog 1889, s. 309.

Eksterne henvisninger 
 

Godsejere fra Danmark
Officerer fra Danmark
Lensbaroner fra Danmark
Severin Leopoldus
Godsejere fra Norge
Riddere af Dannebrog (1671-1808)
Danskere i 1700-tallet
H.P. Larsen

H.P. Larsen eller Hans Peter Larsen kan henvise til flere personer:

 Hans Peter Larsen (politiker) (1823-1891) – dansk politiker og landøkonom
 Hans Peder Larsen (borgmester) (1857-1940) – dansk borgmester i Frederikssund
 Hans Peter Larsen (forstander) (1867-1937) – dansk forstander
Spøgelsescykel

En spøgelsescykel er en cykel sat som et mindesmærke ved vejsiden på et sted, hvor en cyklist er blevet dræbt eller hårdt kvæstet. Bortset fra at være en mindesmærke, er det også tænkt som en påmindelse til de trafikanter der passerer stedet. Spøgelsescykler er normalt brugte og nedslidte cykler, der er malet hvide, undertiden med en fastgjort skilt, og låst fast til et passende objekt tæt på ulykkesstedet feks. en lygtepæl. Mange af disse mindesmærker er politiske udtalelser rejst af enkeltpersoner, der ønsker at gøre opmærksom på de menneskelige tab i forbindelse med cykeltrafik.

Verdensomspændende 
Der er spøgelsescykler sat op mange steder i verden. I New York var der 66 af slagsen 16. marts 2010. I England er fænomenet også udbredt. I 2008 døde der 54 cyklister i Danmark og 561 kom til skade.

Historie 
Spøgelsescykel-idéen lader til at være skabt af kunstneren Jo Slota fra San Francisco. Slota begyndte sit oprindelige spøgelsescykelprojektet i april 2002. Dette var et klart, rent kunstnerisk indsats. Slota blev fascineret af de forladte låste cykler, han fandt rundt omkring i byen, men frataget nyttige dele. Han begyndte at male dem hvide, og satte fotografier på sin hjemmeside, ghostbike.net. Som idéen blev taget op til forskellige formål, Slota står i et dilemma. San Francisco er en af de sikrere amerikanske byer for cyklister, men spøgelsescykler som mindesmærker spredtes til alle mulige andre steder, og hans projekt skiftede udtryk.

Den første spøgelsescykel som mindesmærke var et projekt i St. Louis, Missouri, USA i oktober 2003. Efter at have observeret en bilist ramme en cyklist på en cykelsti på Holly Hills Boulevard, Patrick Van Der Tuin placerede en hvidmalet cykel på stedet med en håndmalet skilt med teksten "Cyclist Struck Here". Den effekt det havde på bilister i området, gjorde at Van Der Tuin derefter hyrede hjælp fra venner til at placere 15 andre spøgelsescykler i på steder i St. Louis området, hvor cyklister for nylig var blevet påkørt af biler. De brugte cykler blev i nogle tilfælde bevidst ødelagt for at skabe den ønskede virkning.

Lignende projekter blev påbegyndt i Pittsburgh i 2004, New York City, Seattle in 2005, og Chicago i 2006. London Ghostcycle var aktiv i 2005 og 2006. Der har været lignende projekter i snesevis af andre byer verden over. 

I august 2005 blev næsten 40 spøgelsescykler placeret over hele Seattle for at henlede opmærksomheden på ulykkessteder, farlige situationer, og dårlige vejforhold. 

En spøgelsescykel i Dupont Circle, Washington, DC, der var et mindesmærke for en cyklist dræbt af en skraldebil i 2008, stod et helt år inden den blev fjernet af byens ansatte. Cyklistens venner erstattede den med 22 spøgelsescykler, en på hver lygtepæl.

Reference

Eksterne henvisninger 

 Information om spøgelsescykler rundt om i verden: Ghost Bikes
 Patrick Van Der Tuin's web site Broken Bikes Broken Lives med fotos af originale spøgelsescykelinstallationer
 Chicago's Ghost Bikes: photos and map 

Trafik
Cykling